صوت، شئ رائع قد ايه الناس بتتغير
كان فيه فترة في حياتي
كان كل اللي عايزاه أن يكون ليا صوت، أني اتسمع
فكنت عايزة الناس تسيبني في حالي
وما كانوش هيسيبوني في حالي إلا لو اتكلمت
وكلامي كان عالي وغاضب
كانت زي صرخة
فده كان في سنة ٢٠٠٥
فضلت أصرخ وأصرخ
لحد سنة ٢٠٠٧
لما بدأت أظهر على التلفيزيون
عشان كنت عايزة الناس تشوفني تشوف وشي
يشوفوا عينيا، يشوفوا الشخص اللي عمال يكتب المقالات الغاضبة
وبعد كده حملت
ده كان في أغسطس سنة ٢٠١٠
وبعد كده أبتديت احس أني مش عايزة اتكلم... خالص
وعلى ديسمبر ٢٠١٠
بطلت اطلع على التلفيزيون
اعتذرت لكل المجلات اللي بكتب فيها
وقلتلهم أني عايزة هدوء
أعتقد أن السلام عكس الصوت
لو أنتي في سلام مش هتبقى عايزة تصرخي
مش هتبقي عايزة تتكلمي
هتبقي عايزة بس تتأملي اللي جواكي
وده اللي حصل من ديسمبر لحد ما ولدت في آخر ابريل
ده اللي عملته، بصيت للداخل بصيت جوه نفسي
واتواصلت كتير مع البيبي بتاعي
و... مع ذكريات مؤلمة كتير كانت عندي
وحتى بعد الولادة فضلت اتفادى الدوشة دي
كنت عايزة ضوء الشمس مش الأضواء اللي بتيجي من التليفيزيون والكاميرات
وناس حواليكي بتعلق
ما كنتش عايزة ال... بيسموه مكانة
بس هو ضوء يطرش، صوت يطرش
أنا فضلت نور الشمس
الجنينة
ولحد دلوقتي، برفض المقابلات
برفض المقابلات الصحفية
ما بقاش عندي رسالة
وجودي رسالة
ولو عديتي من جنبي وما لاحظتيش الوجود ده
يبقى أنتي مش جاهزة لسه للرسالة دي
لسه بكتب عن العلاقات
ومقالات عن مونتيسوري
لسه بكتب
بس مش عشان أنا عايزة اتكلم
ومش عشان عايزة حد يسمع
أنا بكتب، عشان دي الطريقة اللي باكل بيها عيش دلوقتي
وبس، لو كان في إيدي
كنت كتبت وسيبت كتاباتي جوه اللاب توب
ما كنتش هبقى عايزة حد يقرا اللي بكتبه
كتبت كتب ومقالات كتير في خيالي
وأنا بنيم آدم
بس بعد ما بينام، أنا بنام
الدوشة دي... ما باقتش هدف
عاجبني الهدوء ده جدا
ما أعتقدش أني جاهزة أرجع للاتجاه السائد تاني
ما فيش صوت